Endagiriro okuva mu kibuga Kampala okutuuka mu kibuga Jinja. Ekibuga Jinja kitudde mu Buvanjuba bwa Uganda era okusinga kimanyiddwa nnyo olw’Obwakyabazinga bwa Busoga wamu n’embiri za Kyabazinga enkumu ezisangibwayo. Mu ngeri y’emu era kimanyiddwa olw’omugga Kiyira. Okuva mu Kampala okutuuka e Jinja waliwo akatemerero ka kkirommita kinaana nga ze mmayiro ataano. Oluguudo singa terubaako kalippagano ka bidduka omuntu asobola okuvugirawo essaawu emu n’ekitundu oba essaawa bbiri mu mmotoka ey’obwannannyini n’essaawa bbiri ku ssatu n’ekitundu mu mmotoka ey’olukale. Enguudo nnyingi eziyinza okukugatta ku luguudo lwa Jinja Road ng’ova mu kibuga Kampala. Nga zino kuliko oluva obutereevu mu ppaaka empya n’enkadde kuba mwombi takisi ezigenda e Jinja mweziri, olwa Kampala Road, olwa Wampeewo, n’oluva mu Industrial Area. Wabula,entabiro y’enguudo zino zonna eri ku nkulungo eriraanye Centenary Park. Bw’otuuka awo, oleega buleezi n’oyita ku bitaala by’e Nakawa, wuuyo Kireka, Bbanda, Bweyogerere, Mukono, Mabira, Lugazi, ne weeyongerayo okutuuka lw’otuuka nga toweseewese. Olugendo luno luweza mayiro ataano mu ttaano.